הוועדה המסדרת, כנסת 20, פרוטוקול מספר 12, 2015-05-14 17:30

זאב אלקין: חברים, ערב טוב.

זאב אלקין: אנחנו בדיון על הרביזיה.

זאב אלקין: חבר הכנסת חמד עמאר מוזמן לנמק את הרביזיה ב-3 דקות.

זאב אלקין: חמד, 3 דקות.

חמד עמאר: עברתי על הרשימה אחד-אחד: סיעות יותר גדולות מישראל ביתנו לא קיבלו 2 מקומות בוועדת הקליטה.

חמד עמאר: אני חושב שכבוד גדול לנו, ישראל ביתנו, לקבל 2 מקומות בוועדת הקליטה.

<קריאות: לא שומעים, לא שומעים.

חמד עמאר: אני אומר שכבוד גדול לנו לקבל 2 מקומות בוועדת הקליטה, אבל כשזה הולך כתיוג וכמעשה מכוון לתת לנו 2 מקומות בוועדת הקליטה, את זה אנחנו כבר לא יכולים לקבל.

חמד עמאר: לכן אני מבקש מיושב-ראש הוועדה המסדרת, שיהיה שר הקליטה עוד מעט – זה מה שאנחנו שומעים עד עכשיו - - -

זאב אלקין: היות והדיון הזה לא מולך, לא ננהל אותו פה.

חמד עמאר: זה מה שאנחנו שומעים עד עכשיו.

חמד עמאר: זה מה שאנחנו מבקשים: יש הרבה ועדות חשובות בכנסת, בוועדת הקליטה יש להו נציג, אנחנו מוכנים לקבל נציג שם שייצג אותנו בכבוד, שרת הקליטה הייתה מהסיעה שלנו ומילאה את התפקיד בצורה הכי טובה שיש.

זאב אלקין: הייתה שרה מצוינת.

חמד עמאר: מצוינת.

חמד עמאר: אנחנו לא נמצאים בוועדת הפנים, בוועדת הכלכלה אנחנו לא נמצאים, בוועדת העבודה והרווחה, שאנחנו רואים חשיבות רבה שניקח בה חלק על מנת שנוכל לתרום.

חמד עמאר: ביקשנו את הרביזיה כדי לבדוק את הנושא, להיכנס לעומק הנושא הזה ולנסות להכניס אותנו לאחת משלושת הוועדות האלה.

זאב אלקין: בסדר גמור.

זאב אלקין: הייתי מאוד שמח לעשות את זה.

זאב אלקין: אתה יודע מה מערכת היחסים שלי עם סיעתכם.

זאב אלקין: דווקא תמיד הותקפתי על יחס מועדף לסיעת ישראל ביתנו במשך 6 שנים.

זאב אלקין: עכשיו, הדרך היחידה לעשות את זה היא - - -

ז'קי לוי: תכנסו לקואליציה.

זאב אלקין: לא.

זאב אלקין: זה הפתרון הכי פשוט כי אז – חברי מסיעת הליכוד אומרים את זה בחדווה, הם לא יודעים שהמשמעות של זה היא שאז נוריד קצת מקומות מהליכוד וניתן לכם כי זה יהיה על חשבון מקומות בקואליציה.

יואב קיש: אנחנו מוכנים לטובת המטרה החשובה הזו.

זאב אלקין: אבל נעשה את זה בשמחה וברצון אם תצטרפו לשורות האלה.

זאב אלקין: כל עוד שאתם בשורות האופוזיציה ואי אפשר לשנות את המאזנים בין קואליציה לאופוזיציה, ההחלפות האלה צריכות להיות בין סיעות האופוזיציה.

זאב אלקין: אם צריך תיווך – תמיד נשמח לתווך, אבל אתם גם יודעים לדבר ישירות.

זאב אלקין: גם אם אנחנו מאשרים כרגע את המטריצה הסופית, זה ברור שאפשר לעשות בה שינויים והחלפות וזה תמיד קרה, תמיד היו לאחר האישור הסופי כל מיני החלפות כאלה.

זאב אלקין: אני מאוד בעד שיימצא פתרון שיאפשר לכם להיות נוכחים.

איתן כבל: תודה, אדוני היושב-ראש.

זאב אלקין: אבל צריך למצוא סיעה באופוזיציה שתהיה מוכנה, באותן ועדות שהזכרת או אחרות - -

מיקי לוי: הנה, העבודה אולי.

זאב אלקין: - - להגיד: אני מוותר פה ומקבל אחד בקליטה בנוסף, לצורך העניין.

מיקי לוי: תהיו לארג'ים.

זאב אלקין: אני לא חושב שאפשר למצות את זה פה בזמן הרביזיה, לכן אין לנו ברירה אלא להצביע על הרביזיה ולאשר את הרשימה.

איתן כבל: ברשותך, אני רוצה לומר משפט.

זאב אלקין: שנייה.

זאב אלקין: אני קורא לסיעות האופוזיציה באמת לנסות לבוא בדברים אתכם ולנסות לראות מה הפתרון.

זאב אלקין: ברגע שהוא יימצא, או שזה יהיה על המקום או שאם צריך לתקן – לתקן אפשר אחר כך בהחלטה אם של ועדה מסדרת או של ועדת הכנסת, בוודאי נשתף עם זה פעולה באופן מלא ובאופן מידי ברגע שנדע שיש פתרון.

זאב אלקין: אם לא יימצא פתרון, אני מציע לחשוב על עוד כל מיני פטנטים.

זאב אלקין: יש כל מיני פטנטים, למשל, אנחנו מול כל מיני סיעות התחייבנו על מקומנו לממלאי מקום.

זאב אלקין: יש כל מיני פתרונות.

זאב אלקין: ברגע שיתקיים השיח הזה ויגובשו הפתרונות בוודאי אפשר להוסיף אותם או לשנות.

איתן כבל: אדוני היושב-ראש, אני אומר את זה גם לחברי מישראל ביתנו, השלב הראשון הוא שכל סיעה תראה מה עומד בפניה, מה הדרישות בתוך הבית שלה.

איתן כבל: אני בטוח שבסך הכול יהיה אפשר להגיע, בוודאי אם נהיה אופוזיציה מאוחדת ולוחמת, להמון הבנות והמון הסכמות.

ז'קי לוי: - - - קואליציה - - -

איתן כבל: אני אומר את זה, יש לנו אינטרס, לכולם.

חמד עמאר: לפחות תעשו - - -

איתן כבל: אני אומר את זה, חמד, שזה כמו שאם תכנס לקואליציה, פתאום תראה כמה יש מקום שם.

איתן כבל: החיים, אתה יודע, זה עניין של הסתכלות.

ז'קי לוי: הוא דוחף אותך לקואליציה.

איתן כבל: לא, אני דוחף אף אחד, ואת חמד עמאר גם עשרה לא יכולים לדחוף – הוא מספיק חזק.

איתן כבל: אני אומר את זה ממקום אחר.

איתן כבל: כל סיעה כבר חזרה ביתה, ספרה לחברים שלה מה עומד בפניה, ועכשיו לפרוץ את המסגרת, כשלפני שעתיים התקשרו אלי ואמרו לי: לא הגענו ואנחנו לא בהבנות – זה לא ילך.

איתן כבל: אני מתחייב שננסה בתוכנו אחר כך, כל סיעות האופוזיציה, להתיישב ולראות מה עושים.

איתן כבל: גם, כמו שאמרתי, נביא לוועדת הכנסת שתקום את הסיפור של ממלאי המקום לוועדות, שהוא כלי שצריך להשתמש בו גם כן.

איתן כבל: תודה.

זאב אלקין: תודה רבה.

דב חנין: צריך לשקול - - -

זאב אלקין: אני מביא להצבעה את הרביזיה.

זאב אלקין: מי בעד הרביזיה?

זאב אלקין: מיכל, את גם בעד הרביזיה?

מיכל רוזין: לא, לא - - -

איתן כבל: מיכל, את יודעת מה קורה אם תהי עכשיו בעד הרביזיה.

מיכל רוזין: לא, לא - - -

איתן כבל: יהיה לנו יותר קל, מיכל.

זאב אלקין: 2 בעד הרביזיה.

זאב אלקין: מי נגד הרביזיה?

זאב אלקין: אנחנו מצביעים ידנית.

זאב אלקין: בעד הרביזיה – מיעוט

זאב אלקין: הרביזיה של חבר הכנסת חמד עמאר לא נתקבלה.

זאב אלקין: רוב מוחלט.

זאב אלקין: הרביזיה לא התקבלה.

<קריאה: ב-19:00 נפגשים במליאה?

זאב אלקין: נכון לעכשיו.

זאב אלקין: זה מה שביקש היושב-ראש.

זאב אלקין: מזכירות ועדת הכנסת העתידית, כרגע של הוועדה המסדרת, מבקשת מהמפלגות – זה לא היום, אלה שיודעים היום, שיהיה היום.

זאב אלקין: ואלה שצריכים עוד זמן, ייקחו זמן – להתחיל בהקדם להעביר את השמות לאיוש המשבצות כי בסופו של דבר, כשמקימים ועדות במליאה, מקימים על כל השמות, על בסיס שמי.

איתן כבל: זה נכון שיש חברי ליכוד שהתאדו בלי להגיע לנקודת רתיחה?

זאב אלקין: בדרך כלל זה הפוך: בדרך כלל מגיעים לנקודת הרתיחה ואז יש כאלה שמתאיידים ויש כאלה שלא.

איתן כבל: אבל פה לא, לא.

איתן כבל: אבל פה הוא מקבל.

זאב אלקין: טוב, תודה רבה.

זאב אלקין: הישיבה נעולה.